Kenterberis
Kenterberis (angl. Canterbury) – miestas Jungtinėje Karalystėje, pietryčių Anglijoje, Kento grafystėje, 89 km į pietryčius nuo Londono, prie Sturo upės. Netoli praeina Londono–Doverio magistralė (A2), keliai į Ašfordą, Margitą; geležinkelio stotis. Vystoma lengvoji pramonė, turizmas. Sodininkystės regiono prekybinis centras. Veikia Kento universitetas (įkurtas 1965 m.), teologijos koledžas.